fi fi fi fi sv en en fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv en en fi fi fi fi en fi sv en en fi es
Tätä sisältöä ei ole käännetty valitulle kielelle. Voit siirtyä tästä etusivulle
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Valtiokonttorin hallinnoimat sähköiset palvelut
Virastomme osoitteet ja saapumisohjeet
Korvaus- ja vahinkopalveluiden yhteystiedot
Rahoitus- ja lainapalveluiden yhteystiedot
Etusivu / Palvelut / Korvaus- ja vahinkopalvelut / Opiskelutapaturmat
Valtiokonttori hoitaa valtion oppilaitosten oppilaiden lakisääteisen tapaturmaturvan.
Milloin opiskelijalla on oikeus korvaukseen?
Opiskelijoilla on oikeus saada työtapaturma- ja ammattitautilain mukaista korvausta
jos tapaturma sattuu opiskeluun liittyvässä työhön rinnastettavassa käytännön opetuksessa (laki opiskeluun liittyvissä työhön rinnastettavissa olosuhteissa syntyneen vamman tai sairauden korvaamisesta 460/2015).
jos tapaturma sattuu matkalla oppilaitoksesta tai asunnosta oppilaitoksen osoittamaan työharjoittelupaikkaan, työssä oppimispaikkaan, työelämään tutustumispaikkaan tai näyttötutkinnon suorittamispaikkaan oppilaitoksen ulkopuolelle tai päinvastoin.
jos edellä mainittu opiskeluun liittyvä työhön rinnastettava käytännön opetus aiheuttaa ammattitaudin.
Mitkä oppilaitokset ovat korvauksen piirissä?
Tapaturmakorvausta voivat saada henkilöt, jotka opiskelevat valtion
yliopistossa tai muussa korkeakoulussa. (1.1.2010 tai sen jälkeen sattuneita tapaturmia ei korvata Valtiokonttorista)
peruskoulussa 7. vuosiluokasta alkaen
poliisikoulussa, palo- ja pelastusopistossa, vankeinhoitolaitoksen perus- ja jatkokoulutuksessa ja muissa näihin rinnastettavissa koulutuksissa
Mikä opiskelu ei kuulu korvauksen piiriin?
Korvauksen piiriin ei kuulu opiskelu, jonka tarkoituksena ei ole valmistaa ammattiin tai opiskelu, joka perustuu puhtaasti harrastukseen. Tällaisia voivat olla esimerkiksi kansanopistojen, kansalaisopistojen yms. järjestämät harrastepohjaiset kurssit.
Korvauksen piiriin ei myöskään kuulu vahinkotapahtuma, joka sattuu valtion oppilaitoksessa, mutta ei ole sattunut edellä mainitun lain tarkoittamassa opiskeluun liittyvässä työhön rinnastettavassa käytännön opetuksessa. Siten Valtiokonttori ei korvaa esimerkiksi teoriaopinnoissa, ruoka- tai välitunneilla taikka näihin liittyvillä matkoilla sattuvia vahinkotapahtumia.
Liikunta katsotaan työhön rinnastettavaksi olosuhteeksi niiden alojen opiskelijoille, joiden tulevaan ammattiin liittyy lakiin tai viranomaismääräykseen perustuva fyysisen kunnon ylläpitovelvoite.
Opiskelijan on ilmoitettava sattuneesta tapaturmasta oppilaitoksen tapaturma-asiamiehelle tai vastaavalle henkilölle niin pian kuin mahdollista.
Kun oppilaitos saa tiedon opiskelutapaturmasta, oppilaitoksen tapaturma-asiamies tai vastaava henkilö antaa vahingoittuneelle vakuutustodistuksen. Sen tietojen perusteella hoitava lääkäri, sairaala tai apteekki laskuttaa sairaanhoitokustannukset suoraan Valtiokonttorilta.
Oppilaitoksen velvollisuutena on tehdä tapaturmailmoitus mahdollisimman nopeasti Valtiokonttorille.
Korvaukset ja muutoksenhakumenettely määräytyvät työtapaturma- ja ammattitautilain mukaan.
Jos olet tyytymätön saamaasi päätökseen, voit valittaa kirjallisesti korvauspäätöksestä tapaturma-asioiden muutoksenhakulautakuntaan. Korvauspäätöksessä annetaan tarkat ohjeet, miten valitus tehdään. Valitus osoitetaan tapaturma-asioiden muutoksenhakulautakunnalle, mutta toimitetaan valitusaikana Valtiokonttorille. Valitusaika on 30 vuorokautta siitä, kun olet saanut tiedon päätöksestä.
Tapaturma-asioiden muutoksenhakulautakunnan päätöksestä voi hakea muutosta vakuutusoikeudelta. Muutoksenhakuaika ja -menettely ovat samat kuin valitettaessa tapaturma-asioiden muutoksenhakulautakuntaan. Päätöksessä on tästä maininta sekä ohjeet. Vakuutusoikeuden päätöksestä voi hakea eräissä tapauksissa valituslupaa korkeimpaan oikeuteen. Vakuutusoikeuden päätöksessä on tästä menettelyohjeet.
Julkaistu 16.4.2019 , Päivitetty 11.2.2021 klo 17:11
Asiakaspalvelu – Työtapaturmat ja ammattitaudit
Valtiokonttori ei peri 0295-numeroihin soitetuista puheluista maksuja. Operaattorit perivät puheluista normaalin matkapuhelin-/palveluverkkomaksun.
PL 200, 00054 VALTIOKONTTORI
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >
Tätä sisältöä ei ole käännetty valitulle kielelle. Voit siirtyä tästä etusivulle
Tätä sisältöä ei ole käännetty valitulle kielelle. Voit siirtyä tästä etusivulle